Diari Oficial de la Generalitat Valenciana


Sumari del DOGV 741, del 13-01-1988 (1988/810354)

ORDRE de 27 de novembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana d'uns terrenys situats en la partida de la Condomina, d'Alacant.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/27/(2)/dof/vci/html**

### Dades del document

Número de DOGV
:   741

Data del DOGV
:   13-01-1988

Secció del DOGV
:   DISPOSICIONS GENERALS

Número del document
:   1988/810354


Data del document
:   27-11-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 27 de novembre, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'uns terrenys situats en la partida de la Condomina d'Alacant.  
Ateses les competències que té assignades la Conselleria de Treball i Seguretat Social, és necessària l'adquisició de terrenys on desenvolupar-les.  
Amb la finalitat d'ampliar el Centre Arturo Estany d'Alacant, la Direcció General de Serveis Socials té la necessitat d'adquirir terrenys que confronten amb aquest Centre, per la qual cosa és aconsellable l?esmentada adquisició.  
Per tot això, d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica oportuna prèvia i els informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició, mitjançant contractació directa a títol onerós i en virtut de compra-venda, dels terrenys següents:  
- Tros de terra de vuit tafulles, tres octaves i vint-i-una braces, equivalents a una hectàrea, dues àrees, sis centiàrees, amb un minut per tafulla d'aigua del pantà, en part plantada i en part campa, en terme d'Alacant, partida de la Condomina.  
Confronta: Nord, terres de Luís Pascual de Bonanza i José Guixot senda enmig; Est, les de José Guixot Ortin; Sud, les del Condo de Soto Ameno, fillola enmig i Oest, les de Maria del Consuelo i Luisa Pascual de Bonanza.  
- Cinc tafulles, tres octaves i divuit braces o seixanta-cinc àrees, quaranta-cinc centiàrees i vint decímetres quadrats de terra amb dret a rec de les aigües del pantà, en la Partida de la Condomina del terme d'Alacant. Confronta: Nord, propietat de Tomàs Giner; Sud, propietat d'Alfonso Guixot Guixot; Est, Rafael Baeza i Oest, José Bernabeu i altres de Tomàs Giner.  
Aquests terrenys són propietat dels hereus de la Sra. Matilde Climent Giner. Figuren inscrits en el Registre de la Propietat d'Alacant, finques 4.168 i 31.312, folis 43 i 162 dels toms 900 i 969, llibres 581 i 629, inscripció 11ª i 2.ª, respectivament.  
Article segon  
Els esmentats terrenys es troben lliures de càrregues i gravàmens.  
La compra, que necessàriament es formalitzarà en escriptura pública, es realitzarà per un preu de catorze milions de pessetes (71.618.709 PTA).  
Les despeses i els impostos que se?n deriven seran abonats per les parts segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 27 de novembre de 1987.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI